
ՀԻՄՆԱՎՈՐՈւՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ, ԻՆՉՊԵՍ ՆԱԵՎ ՀՀ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ

1. Իրավական ակտի ընդունման անհրաժեշտությունը․
Որոշման նախագծի ընդունման անրաժեշտությունը պայմանավորված է 2021 թվականի արտահերթ խորհրդարանական ընտրությունների նախընտրական քարոզարշավի ընթացքում ՀՀ Վարչապետի 2021թ. հունիսի 4-17-ը ՀՀ մարզերում և համայնքներում հանդիպումների ընթացքում Վարչապետի նախընտրական խոստումների կատարումն ապահովելով, որը որպես առաջնահերթություն ներառվել է նաև ՀՀ կառավարության 2021-2026թթ. ծրագրում։ Նշվածը ներառված է նաև ՀՀ կառավարության 18.11.2021թ. N 1902-Լ որոշմամբ հաստատված ՀՀ կառավարության 2021-2026թթ. գործունեության միջոցառումների ծրագրի ՀՀ տարածքային կառավարման և ենթակառուցվածքների նախարարության միջոցառումների 61.1-ին կետով, որի շրջանակներում նախատեսվում է կառուցել շուրջ 60կմ գրունտային ճանապարհ: Ելնելով վերոգրյալից՝ «Ալպյան» մարգագետիններ (դաշտավայրեր, արոտավայրեր և խոտհարքներ) տանող գրունտային ճանապարհների կառուցման նպատակով ՏԿԵ նախարարությունը հանձնարարել է ՀՀ Տավուշի մարզպետների աշխատակազմին՝ «Գնումների մասին» ՀՀ օրենքի 15-րդ հոդվածի 6-րդ մասի հիմքով կազմակերպել դեպի «Ալպյան» մարգագետիններ (դաշտավայրեր, արոտավայրեր և խոտհարքներ) տանող գրունտային ճանապարհների կառուցման աշխատանքների ձեռքբերման գործընթաց, համաձայն որի՝ ՀՀ Տավուշի մարզպետի աշխատակազմում կնքվել է պայմանագիր հաղթող ճանաչված կազմակերպության հետ՝ 200․0 մլն դրամով:
Բացի այդ ՀՀ կառավարության 25.06.2026թ. N 929-Ն որոշմամբ ՀՀ Շիրակի մարզի Ամասիա համայնքի Արեգնադեմի դպրոց տանող ճանապարհների շինաշխատանքների նախագծահետազոտական ծախսերի իրականացման համար հատկացվել է  շուրջ 7.8 մլն դրամ: Ներկայումս վերը նշված ճանապարհներից երկուսի շինաշխատանքների իրականացման համար 2026 թվականի հուլիսի 24-ին ՀՀ Շիրակի մարզպետի աշխատակազմի կողմից «Գնումների մասին» ՀՀ օրենքի 15-րդ հոդվածի 6-րդ կետի 2-րդ ենթակետի հիմունքներով հայտարարված «ՀՀ ՇՄ-ՀԲՄԱՇՁԲ-26/06» ծածկագրով մրցույթի արդյունքում հաղթող մասնակիցների հետ կնքվել են համապատասխան պայմանագրեր (պայմանագրերը կցվում են): Համաձայնագիր կնքելու համար անհրաժեշտ է ՀՀ կառավարության որոշումով հատկացնել  շուրջ 194.3 մլն ՀՀ դրամ: 
Սույն նախագծի ընդունման նպատակն է նաև ապահովել Հայաստանի Հանրապետության 2025 թվականի պետական բյուջեի ՀՀ տարածքային կառավարման և ենթակառուցվածքների նախարարության 1049 «Ճանապարհային ցանցի բարելավում» ծրագրի 21020 «Պետական նշանակության ավտոճանապարհների միջին նորոգում» միջոցառման կատարումը, որի նպատակով ՀՀ Գեղարքունիքի մարզպետի աշխատակազմի պատվիրատվությամբ միջին նորոգման աշխատանքներ են իրականացվել Տ-4-6՝ Սևան(Տ-4-9)-Վարսեր 3,3կմ, Տ-4-23՝ /Մ-10/-Զոլաքար(Տ-4-31) 2,0կմ, Տ-4-24՝ /Մ-10/-Ծովինար-/Մ-10/ 2,4կմ և Տ-4-29՝ /Մ-10/-Ձորագյուղ(Տ-4-37) 3,0կմ մարզայն նշանակության ավտոճանապարհների վրա, որի ընդհանուր արժեքը կազմում է 444.3 մլն ՀՀ դրամ։  

2․ Կարգավորման հարաբերությունների ներկա վիճակը և առկա խնդիրները.
ՀՀ մարզերի համայնքների տարածքներում ուսումնասիրվեն են դեպի «Ալպյան» մարգագետիններ (դաշտավայրեր, արոտավայրեր և խոտհարքներ) տանող գրունտային ճանապարհների կառուցման անհրաժեշտությունը, որի հիման վրա վերջիններիս կողմից ներկայացվել է ՀՀ մարզերում գրունտային ճանապարհներ կառուցելու կորդինատները՝ ցանկը, որը համաձայնեցվել է նաև շահագրգիռ մարմինների հետ: 
Միջպետական, հանրապետական և տեղական նշանակության ավտոմոբիլային ճանապարհների ցանցի նորոգում, հիմնանորոգում և որակի շարունակական բարձրացում, որոնց շնորհիվ տարեկան կունենանք շուրջ 500 կմ վերանորոգված ճանապարհ։
1049 «Ճանապարհային ցանցի բարելավում» ծրագրի 21020 «Պետական նշանակության ավտոճանապարհների միջին նորոգում» միջոցառման կատարման շրջանակներում ՀՀ Գեղարքունիքի մարզպետի աշխատակազմի կողմից «Գնումների մասին» օրենքի 15-րդ հոդվածի 6-րդ մասի համաձայն կազմակերպվել է գնման գործընթաց, որի արդյունքում կնքվել են կապալային աշխատանքների կատարման պայմանագրեր (կցվում են) 
Տեղեկացնում ենք, որ վերը նշված բոլոր ճանապարհները հանդիսանում են դպրոցներ տանող ավտոճանապարհներ։
  <<Գնումների մասին>> ՀՀ օրենքի 15-րդ հոդվածի 6-րդ մասի համաձայն կազմակերպված գնման ընթացակարգի արդյունքում կնքված պայմանագրերի շրջանականերում՝ կապալառու կազմակերպությունները հաշվի առնելով բոլոր ռիսկերը,  մինչև ֆինանսական միջոցների հատկացումը իրականացրել են միջին նորոգման աշխատանքները։ Ներկայումս շինարարական աշխատանքներն ամբողջությամբ ավարտվել են։
3․ Կարգավորման նպատակը և բնույթը.
«Ալպյան» մարգագետիններ (դաշտավայրեր, արոտավայրեր և խոտհարքներ) տանող գրունտային ճանապարհների կառուցման նպատակով ՏԿԵ նախարարությունը հանձնարարել է ՀՀ Տավուշի մարզպետների աշխատակազմին՝ «Գնումների մասին» ՀՀ օրենքի 15-րդ հոդվածի 6-րդ մասի հիմքով կազմակերպել դեպի «Ալպյան» մարգագետիններ (դաշտավայրեր, արոտավայրեր և խոտհարքներ) տանող գրունտային ճանապարհների կառուցման աշխատանքների ձեռքբերման գործընթաց, համաձայն որի՝ ՀՀ Տավուշի մարզպետի աշխատակազմում կնքվել է պայմանագիր հաղթող ճանաչված կազմակերպության հետ:
[bookmark: _Hlk162889961]       Հաշվի առնելով «Ալպյան» մարգագետիններ տանող լեռնային գրունտային ճանապարհի կառուցման աշխատանքների ծավալները և առաջիկա եղանակային պայմանները, առաջարկվում է  ՀՀ Տավուշի  մարզպետի աշխատակազմին ընդհանուր գումարից 2026 թվականին հատկացնել 200.0 մլն դրամ՝ հողային պաստառի և դժվար անանցանելի հատվածների վրա ճանապարհի կենսունակությունը վերականգնելու նպատակով, որի երկարությունը կազմում է 3․7 կմ:  ՀՀ Տավուշի մարզպետի աշխատակազմի պատասխանատու ստորաբաժանման և կապալառուի հետ միասին տեղանքում իրականացվել են մասնագիտական դիտարկումներ և արձանագրել, որ պահանջվող գումարի չափով աշխատանքները կիրականացվեն մեկ ամսվա ընթացքում:
         ՀՀ Շիրակի մարզպետի աշխատակազմի կողմից «Գնումների մասին» ՀՀ օրենքի 15-րդ հոդվածի 6-րդ կետի 2-րդ ենթակետի հիմունքներով հայտարարված «ՀՀ ՇՄ-ՀԲՄԱՇՁԲ-26/06» ծածկագրով մրցույթի արդյունքում հաղթող մասնակիցների հետ կնքվել են համապատասխան պայմանագրեր: Համաձայնագիր կնքելու համար անհրաժեշտ է ՀՀ կառավարության որոշումով հատկացնել  շուրջ 194.3  մլն դրամ՝ 3․3 կմ ճանապարհահատված վերանորոգելու համար:
       ՀՀ Շիրակի մարզպետի աշխատակազմի պատվիրատվությամբ իրականացվող «ՀՀ Շիրակի մարզի Տ-7-7 Ջրաձոր - /Հ-32/ Հ-32 ավտոմոբիլային ճանապարհի կմ 16+450-ից մինչև Ջրաձորի դպրոց տանող մարզային նշանակության ավտոճանապարհահատվածի ասֆալտբետոնյա շերտի տեղադրման աշխատանքներն ավարտված են, ընթացքի մեջ են գծանշման և կահավորման աշխատանքները, ընթացքի մեջ են նաև ՀՀ Շիրակի մարզի Տ-7-8, /Տ-7-37/ - Գտաշեն - Կամխուտ - /Տ-7-37/ ավտոճանապարհի կմ 0+000 - կմ 1+850 հատվածի ավազակոպճային շերտի տեղադրման աշխատանքները։ Վերը նշված ճանապարհահատվածների հիմնանորոգման աշխատանքների ավարտը նախատեսվում է ս/թ նոյեմբերի 15-ին։
       Տեղեկացնում ենք նաև, որ ՀՀ Գեղարքունիքի մարզպետի աշխատակազմի պատվիրատվությամբ միջին նորոգման աշխատանքներ են իրականացվել Տ-4-6՝ Սևան(Տ-4-9)-Վարսեր 3,3կմ, Տ-4-23՝ /Մ-10/-Զոլաքար(Տ-4-31) 2,0կմ, Տ-4-24՝ /Մ-10/-Ծովինար-/Մ-10/ 2,4կմ և Տ-4-29՝ /Մ-10/-Ձորագյուղ(Տ-4-37) 3,0կմ մարզայն նշանակության ավտոճանապարհների վրա։  
        Նշված ծրագրի ընդհանուր արժեքը կազմում է 444.3 մլն ՀՀ դրամ։ 
Մասնավորապես․ 
. Տ-4-6՝ Սևան(Տ-4-9)-Վարսեր 3,3կմ` 188.7 մլն դրամ ( 16.06.2026թ. N ՀՀ ԳՄ-ՀԲՄԱՇՁԲ-26/43-1 պայմանագիր)․
.	Տ-4-23՝ /Մ-10/-Զոլաքար(Տ-4-31) 2,0կմ՝ 70.2 մլն դրամ , Տ-4-24՝ /Մ-10/-Ծովինար-/Մ-10/ 2,4կմ՝ 77.7 մլն դրամ,	Տ-4-29՝ /Մ-10/-Ձորագյուղ(Տ-4-37) 3,0կմ՝ 107.7 մլն դրամ (29.06.2026թ. N ՀՀ ԳՄ-ՀԲՄԱՇՁԲ-26/43-2 պայամանգիր):
        Վերոնշյալ ճանապարհահատվածների ընդհանուր երկարությունը կազմում է 10,7 կմ:
[bookmark: _GoBack]Այսպիսով Նախագծով առաջարկվում ՀՀ 2026 թվականի պետական բյուջեով նախատեսված 1049 «Ճանապարհային ցանցի բարելավում» ծրագրի 21001 «Պետական նշանակության ավտոճանապարհների հիմնանորոգում» միջոցառման շրջանակում ՀՀ Շիրակի մարզպետի աշխատակազմի համար հատկացնել շուրջ 194.3 մլն դրամ,  21020 «Պետական նշանակության ավտոճանապարհների միջին նորոգում» միջոցառման «Մարզային նշանակության ավտոճանապարհներ»-ի միջին նորոգման միջոցառման շրջանակում ՀՀ տարածքային կառավարման և ենթակառուցվածքների համար հատկացնել 444.3 մլն դրամ համար, 21022 «Այլ նշանակության ճանապարհների հիմնանորոգում» միջոցառման շրջանակում ՀՀ Տավուշի  մարզպետի աշխատակազմի համար հատկացնել 200.0 մլն դրամ ֆինանսական միջոցներ՝ ՀՀ տարածքային կառավարման և ենթակառուցվածքների նախարարության 1157 «Քաղաքային զարգացում» ծրագրի 21002 «Երևանի մետրոպոլիտենի ենթակառուցվածքների կառուցում» միջոցառումից: Նվազեցման արդյունքում ՀՀ պետական բյուջեի հաշվին նշված գումարի չափով հիշյալ միջոցառման ֆինանսական միջոցների վերականգնման անհրաժեշտություն չի առաջանա։
 
4․  Ակնկալվող արդյունքները.
«Ալպիական» մարգագետինների, ազգային պարկերին լրացուցիչ եկամուտներ ապահովելու, պատմամշակութային, ուսումնական ու գիտաճանաչողական (հնագիտական, երկրաբանական), էկոլոգիական, էթնոգրաֆիկ և տուրիզմի այլ ձևերի զարգացում և միջպետական, հանրապետական և տեղական նշանակության ավտոմոբիլային ճանապարհների ցանցի նորոգում, հիմնանորոգում և որակի շարունակական բարձրացում, ինչպես նաև սույն որոշման ընդունման արդյունքում կնորոգվեն մարզային նշանակության ավտոմոբիլային ճանապարհի որոշ հատվածներ՝ ապահովելով ավտոմոբիլային ճանապարհների երկարակեցությունը։ 

5. Նախագծի մշակման գործընթացում ներգրաված ինստիտուտները և անձինք.
Նախագիծը մշակվել է ՀՀ տարածքային կառավարման և ենթակառուցվածքների նախարարության կողմից: 

6. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին. 
Որոշման նախագծի ընդունմամբ Հայաստանի Հանրապետության պետական բյուջեի եկամուտների ու ծախսերի լրացուցիչ նվազեցում չի առաջացնում: 

7. Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին.
Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա:

8. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.
Որոշման նախագիծը բխում է ՀՀ կառավարության 18.11.2021թ․ թիվ 1902-Լ որոշման 1-ին հավելվածի ՀՀ տարածքային կառավարման և ենթակառուցվածքների նախարարության միջոցառումների 61-րդ կետից, ինչպես նաև «Հայաստանի վերափոխման ռազմավարություն 2050», «Կառավարության 2021-2026թթ. ծրագիր» /կետ 3.2, 3-րդ պարբերության 1-ին և 2-րդ ենթակետեր/ ռազմավարական փաստաթղթերի դրույթներից:

· Մասնավորապես, միջպետական, հանրապետական և տեղական նշանակության ավտոմոբիլային ճանապարհների ցանցի նորոգում, հիմնանորոգում և որակի շարունակական բարձրացում, որոնց շնորհիվ տարեկան կունենանք շուրջ 500 կմ վերանորոգված ճանապարհ։

